Úradný vestník L 194 , 01/08/2003 S. 0089 - 0091



Rozhodnutie Komisie z 31. júla 2003, ktorým sa mení a dopĺňa rozhodnutie 94/85/ES o dovoze čerstvého hydinového mäsa a rozhodnutie 2000/609/ES, ktoré sa týka zdravotných podmienok pre dovážanie čerstvého mäsa vtákov zo skupiny bežcov z Botswany (oznámené pod číslom dokumentu C(2003) 2755) (Text s významom pre EHP) (2003/573/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/494/EHS z 26. júna 1991 o veterinárnych podmienkach, ktorými sa riadi obchod vo vnútri spoločenstva a dovoz čerstvého hydinového mäsa z tretích krajín [1], naposledy zmenenú a doplnenú smernicou 1999/89/ES [2], a najmä na jej článok 9 ods. 1, keďže: (1) Rozhodnutie Komisie 94/85/ES [3], naposledy zmenené a doplnené rozhodnutím 2001/733/ES [4], stanovilo zoznam tretích krajín, z ktorých je schválený dovoz čerstvého hydinového mäsa. (2) Rozhodnutie Komisie 2000/609/ES [5], naposledy zmenené a doplnené rozhodnutím 2000/782/ES [6], stanovuje veterinárne a zdravotné podmienky a udeľovanie veterinárnych osvedčení pre dovoz mäsa z vtákov zo skupiny bežcov z farmových chovov. (3) Inšpekcia, ktorú vykonala Komisia v štáte Botswana v máji 2001, ukázala, že v štáte Botswana sú dostatočne dobre štruktúrované a organizované veterinárne služby, pokiaľ ide o zdravotný stav vtákov zo skupiny bežcov. Legislatíva v štáte Botswana však nemá plne uvedenú požiadavku úradného oznamovania vtáčej chrípky. (4) Štát Botswana teraz zmenil a doplnil legislatívu tak, aby zabezpečil oznamovanie vtáčej chrípky zodpovednému orgánu. (5) Rozhodnutie Komisie 94/85/ES by sa malo preto zmeniť a doplniť tak, aby bol štát Botswana zaradený do zoznamu v jeho prílohe. Aby sa zamedzilo nejasnostiam, príloha by sa mala nahradiť vo svojej celistvosti. (6) Príloha k rozhodnutiu 94/85/ES musí jasne uviesť, že Botswana má schválené len mäso z vtákov zo skupiny bežcov. (7) Príloha I k rozhodnutiu 2000/609/ES by mala byť tiež zmenená a doplnená tak, aby zahrnula Botswanu do zoznamu oprávnených štátov, ktoré môžu vyvážať mäso z vtákov zo skupiny bežcov z farmových chovov do Európskej únie. Aby sa zamedzilo nejasnostiam, príloha by sa mala nahradiť vo svojej celistvosti. (8) Kvôli zdravotnému stavu v štáte Botswana, pokiaľ ide o pseudomor hydiny, príloha I k rozhodnutiu 2000/609/ES by mala jasne stanoviť, že pre dovoz mäsa z vtákov zo skupiny bežcov z farmových chovov z Botswany treba použiť vzor "B" osvedčenia. (9) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha k rozhodnutiu 94/85/ES sa nahrádza prílohou I k tomuto rozhodnutiu. Článok 2 Príloha k rozhodnutiu 2000/609/ES sa nahrádza prílohou II k tomuto rozhodnutiu. Článok 3 Toto rozhodnutie je určené členským štátom. V Bruseli 31. júla 2003 Za Komisiu David Byrne člen Komisie [1] Ú. v. ES L 268, 24.9.1991, s. 35. [2] Ú. v. ES L 300, 23.11.1999, s. 17. [3] Ú. v. ES L 44, 17.2.1994, s. 31. [4] Ú. v. ES L 275, 18.10.2001, s. 17. [5] Ú. v. ES L 258, 12.10.2000, s. 49. [6] Ú. v. ES L 309, 9.12.2000, s. 37. -------------------------------------------------- PRÍLOHA I " „PRÍLOHA Dovozy z krajín na tomto zozname musia spĺňať náležité veterinárne a zdravotné požiadavky Kód ISO | Krajina | Čerstvé hydinové mäso | Osobitné poznámky | AR | Argentína | X | | AU | Austrália | X | | BG | Bulharsko | X | | BR | Brazília | X | | BW | Botswana | X | Len mäso z vtákov zo skupiny bežcov | CA | Kanada | X | | CH | Švajčiarsko | X | | CL | Čile | X | | KN | Čína (ľudová republika) | X | | CY | Cyprus | X | | CZ | Česká republika | X | | HR | Chorvátsko | X | | HU | Maďarsko | X | | IL | Izrael | X | | IS | Island | X | | KR | Kórea (republika) | X | | LV | Lotyšsko | X | | LI | Litva | X | | MG | Madagaskar | X | | MT | Malta | X | | MY | Malajzia | X | Len západný polostrov | NA | Namíbia | X | Len mäso z vtákov zo skupiny bežcov | NZ | Nový Zéland | X | | PL | Poľsko | X | | RO | Rumunsko | X | | SI | Slovinsko | X | | SK | Slovenská republika | X | | TH | Thajsko | X | | TN | Tunisko | X | | TR | Turecko | X | | US | Spojené štáty americké | X | | UY | Uruguaj | X | | ZA | Južná Afrika | X | Len mäso z vtákov zo skupiny bežcov | ZW | Zimbabwe | X | Len mäso z vtákov zo skupiny bežcov | " -------------------------------------------------- PRÍLOHA II " „PRÍLOHA I Zoznam tretích krajín alebo častí tretích krajín, ktoré majú povolené vyvážať mäso z vtákov zo skupiny bežcov z farmových chovov do Európskej únie Kód ISO | Krajina | Časti územia | Vzor osvedčenia, ktorý sa má použiť (A alebo B) | AR | Argentína | | A | AU | Austrália | | A | BG | Bulharsko | | A | BR-1 | Brazília | Štáty Rio Grande do Sul, Santa Catarina, Paraná, São Paulo a Mato Grosso do Sul | A | BW | Botswana | | B | CA | Kanada | | A | CH | Švajčiarsko | | A | CL | Čile | | A | CY | Cyprus | | A | CZ | Česká republika | | A | HR | Chorvátsko | | A | HU | Maďarsko | | A | IL | Izrael | | A | LI | Litva | | A | NA | Namíbia | | B | NZ | Nový Zéland | | A | PL | Poľsko | | A | RO | Rumunsko | | A | SI | Slovinsko | | A | SK | Slovenská republika | | A | TH | Thajsko | | A | TN | Tunisko | | A | US | Spojené štáty americké | | A | ZA | Južná Afrika | | B | ZW | Zimbabwe | | B | " --------------------------------------------------